﻿168 



coxis qiiarta ferme parte longiores. medio nonnihil constricti, pilis 

 longis, gracillirais, erectis adspersi apiceque int'eriore spinularum 

 armati sei'ie brevi, duplici: spinulæ trocbanterum primi paris 

 fortiores, breviores, recurvæ. Femora trochanteribus paulo 

 breviora, clavata, medio profundius constricta, superne apice 

 producta, infra sub apicem serie armata duplici spinularum. 

 Tibiæ brevissimre, ejusdem ferme et crassitudinis et longitu- 

 dinis, femoribus triplo breviores, spinulis terminalibus coro- 

 natæ, basi exteriore in tuberculum spinigerum productæ. Tarsi 

 tibiis dimidio longiores sed triplo graeiliores, conice cylindrici, 

 recurvi; spinæ terminales breves, cultriformes, magnitudine 

 valde discrepantes, exterior multoties major quam interior. 

 Ungulæ graciles, subrectæ, digitiformes, minutæ, tertiam tarsorum 

 longitudinis partern vix superantes, magnitudine inæquales, ex- 

 terior nonnihil longior. Empodia setis binis instructa gracillimis, 

 productiSjUngulasdimidialongitudinesuperantibus, apice incurvis. 

 • Abdomen capite cum thorace paulo longius, lineare ovatura, 

 teretiusculum. Scuta omnia pilis longis, gracilibus, erectis ad- 

 spersa. Scuta dorsalia tenuia, foveolis muscularibus levius im- 

 pressis, duplo et dimidio latiora quam longiora, utrinque manca, 

 lateribus rotundata, non marginata, margine posteriore pilis erec- 

 tis ciliata. Postterga membranacea. Scuta ventralia minuta, 

 tenuissima. Annulus analis conicus, annulo nono brevior. 



Cerci fixi, validi, annulo nono triplo longiores, nonniliil 

 incurvi, longissime verticillate pilosi, tuberculis setiferis leviter 

 angulate productis, apicem versus sensim paulo graeiliores. 



Spiracula minuta, peritremate tenui, pallido, colore vix 

 discernendo. 



Larva puUum Gryllotalpæ simulans, albissima. Caput 

 pallidum, supra fuscum, maculis duabus quadratis verticalibus 

 sæpius notatum; ocelli macula rotundata nigra inclusi, Pro- 

 notum fuscum, prætergo cum impressionibus muscularibus ni- 

 grofusco. Scuta dorsalia reliqua cum cercis fusce pallida; 

 scuta ventralia colore vix discernenda. Fedes pallide fusci, 

 apicem versus obscuriores; scrobiculi femorales coxarum albidi. 



Hab. fossoria in arena humida riparia lacuum et amnium, 

 sæpius gregaria. 



